PATVIRTINTA

 Jonavos r. Kulvos Abraomo Kulviečio

 mokyklos direktoriaus

 2022 m. rugpjūčio 29 d. įsakymu Nr. V-120

**JONAVOS R. KULVOS ABRAOMO KULVIEČIO MOKYKLOS VALYTOJO PAREIGYBĖS APRAŠYMAS**

**I SKYRIUS**

**PAREIGYBĖ**

1. Jonavos r. Kulvos Abraomo Kulviečio mokyklos (toliau – Mokykla) valytojo pareigybė.

2. Pareigybės lygis – D. Pareigybės grupė – 6 (darbininkai).

3. Valytojas pavaldus direktoriaus pavaduotojui ūkiui.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

4. Darbuotojas, einantis šias pareigas, turi atitikti šiuos specialius reikalavimus:

4.1. žinoti valomų patalpų tipus ir paskirtį;

4.2. žinoti dezinfekcijos priemonių paskirtį, jų vartojimo būdą;

4.3. žinoti kompiuterinės įrangos valymo būdus;

 4.4. žinoti patalpų valymo būdus ir inventorių;

 4.5. žinoti chemines valymo priemones, jų sudėtį, savybes ir naudojimo taisykles;

 4.6. žinoti kovos su parazitais ir kenkėjais priemones;

4.7. žinoti naudojimosi elektros įrenginiais saugios eksploatacijos instrukcijas;

4.8. žinoti darbuotojų saugos ir sveikatos, priešgaisrinės saugos reikalavimus;

4.9. vadovautis Lietuvos Respublikoje galiojančiais norminiais aktais, Mokyklos darbo tvarkos taisyklėmis.

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

 5. Šias pareigas einančio darbuotojo funkcijos:

5.1. kiekvieną dieną plauti grindis, laiptus, laiptų turėklus, durų rankenas, valyti ir dezinfekuoti tualetus, prausyklas, kriaukles, valyti baldus;

5.2. vieną kartą per savaitę valyti dulkes nuo šildymo įrenginių;

5.3. minkštas grindų dangas ir minkštus baldus valyti buitiniu dulkių siurbliu;

5.4. esant poreikiui laistyti gėles ir valytojų lapus klasėse, kabinetuose;

5.5. esant poreikiui plauti sienas, jas valyti;

 5.6. šviestuvus valyti esant poreikiui (valyti tik išjungus iš srovės šaltinio) ne rečiau kaip vieną kartą per metus;

5.7. koridorius, fojė, sanitarinius mazgus valyti po kiekvienos pertraukos, klases, kabinetus po pamokų ar būrelių veiklos, esant reikalui, valyti pakartotinai;

5.8. šluostyti dulkes nuo baldų, palangių, apšildymo įrenginių, paveikslų ir kt. bei valyti nešvarumus tokiu būdu, kad nebūtų pažeistas ar sugadintas valomas paviršius;

5.9. orgtechnikos priemones (telefonus, kompiuterius, kopijavimo aparatus ir kt.) valyti taip, kad į jų vidų nepatektų valymo priemonės; juos valymo metu išjungti iš srovės šaltinio;

* 1. du kartus per metus valyti langus, esant reikalui ir dažniau;

5.11. dulkančius paviršius (betono dangas, plyteles ir kt.) prieš jų valymą lengvai sudrėkinti;

5.12. šiukšles pilti į šiukšlių konteinerius, plovimui naudotą vandenį – į kanalizaciją;

5.13. jeigu patalpose atsirado graužikų ar kitokių parazitų, apie tai pranešti direktoriaus pavaduotojui ūkiui;

* 1. laikytis asmens higienos reikalavimų, prižiūrėti darbo įrankius;
	2. darbo metu naudoti asmenines apsaugines priemones;
	3. su darbuotojais ir mokiniais bendrauti mandagiai, kultūringai;

5.17. neliesti paliktų ant stalo dokumentų, nesugadinti jų, neišmesti į šiukšlių dėžę;

5.18. nedelsiant informuoti Mokyklos direktorių, esant reikalui kviesti policiją, jeigu į mokyklos patalpas pateko nepageidaujamas pašalinis asmuo;

5.19. laikytis Mokykloje nustatyto priešgaisrinio režimo, kilus gaisrui įspėti 3 ilgais skambučiais, pranešti direktoriaus pavaduotojui ūkiui ir (ar) Mokyklos direktoriui;

5.20. įvykus inžinerinių tinklų avarijai pranešti apie įvykį Mokyklos direktoriaus pavaduotojui ūkiui ir (ar) Mokyklos direktoriui;

5.21. baigus darbą, uždaryti langus, išjungti elektros prietaisus, užsukti vandens čiaupus, užrakinti klasių, kabinetų duris;

5.22. apie pastebėtus baldų defektus, santechnikos įrangos pažeidimus, elektros instaliacijos gedimus pranešti Mokyklos direktoriaus pavaduotojui ūkiui, statinių priežiūros darbininkui, elektrikui arba direktoriui;

5.23. valyti mokyklos patalpas pagal patvirtintą valomų plotų paskirtymo lentelę ir periodiškumą (kas du metai valomas plotas keičiamas);

5.24. mokinių vasaros atostogų metu padėti atlikti pagalbinius darbus mokykloje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_